# டிஎஸ்பி

| *டிஎஸ்பி* |
| --- |
| சுவரொட்டி |
| இயக்கம் | பொன்ராம் |
| தயாரிப்பு | கார்த்திகேயன் சந்தானம் |
| கதை | பொன்ராம் |
| இசை | டி. இமான் |
| நடிப்பு | விஜய் சேதுபதி அனுக்ரீத்தி வாஸ் |
| ஒளிப்பதிவு | எஸ். வெங்கடேஷ் தினேஷ் பி. கிருஷ்ணன் |
| படத்தொகுப்பு | விவேக் அர்சன் |
| கலையகம் | ஸ்டோன் பீச் பிலிம்ஸ் |
| வெளியீடு | 2 டிசம்பர் 2022 (2022-12-02) |
| ஓட்டம் | 137 நிமிடங்கள் |
| நாடு | இந்தியா |
| மொழி | தமிழ் |
| மொத்த வருவாய் | ₹11
 crore |

**டிஎஸ்பி** (*DSP*) என்பது 2022 ஆம் ஆண்டு வெளியான ஒரு இந்திய தமிழ் மொழி அதிரடி திரில்லர் திரைப்படமாகும். பொன்ராம் எழுதி இயக்கிய இப்படத்தில் விஜய் சேதுபதி , அனுக்ரீத்தி வாஸ் ஆகியோர் முக்கிய கதாபாத்திரங்களில் நடித்துள்ளனர். சாயா தேவி, சிவானி நாராயணன், பிரபாகர், புகழ், இளவரசு, கு. ஞானசம்பந்தன், தீபா , சிங்கம்புலி ஆகியோர் துணை வேடங்களில் நடித்துள்ளனர். இது 2022 திசம்பர் 2 அன்று திரையரங்குகளில் வெளியிடப்பட்டு, விமர்சகர்களிடமிருந்து கலவையான மற்றும் எதிர்மறையான விமர்சனங்களைப் பெற்றது.

## கதை

காசிமேடு துறைமுகத்தில், 'காசிமேடு' ஜகா தன் அடியாட்களுடன் ஒரு படகில் ஒளிந்துகொண்டு இருக்கிறான். அப்போது அவனுக்கு பலத்த ஒரு பலத்த சத்தம் கேட்கிறது. வாஸ்கோடகமா சுத்தியலால் சுவரை உடைத்து, ஜகாவைக் கைது செய்கிறார். அவர் திண்டுக்கல் மாவட்டத்தில் காவல் துணைக் கண்காணிப்பாளராக (டிஎஸ்பி) நியமிக்கப்படுகிறார். ஒரு இரயில் பெட்டியில் பயணித்துக்கொண்டிருக்கும் வாஸ்கோடகாமா, உடன் பயணிக்கும் ஒரு பயணியிடம் தனது கடந்தகாலக் கதையைப் பகிர்ந்துகொள்கிறார்.

ஒரு பின்னோட்டத்தில், வாஸ்கோடகாமா திண்டுக்கல்லில் தன் பெற்றோர், தங்கை சுமதி மற்றும் பூவாளி என்ற உறவுமுறை சகோதரியுடன் வசித்து வருகிறார். அவரின் தந்தை முருகபாண்டி, ஒரு பூ வணிகர் ஆவார். அவர் பூ வணிகர் சங்கத்தின் தலைவராகவும் இருக்கிறார். அவருக்கு சந்துரு என்ற நண்பர் உள்ளார். சந்துருவுக்கு பாசமான தந்தை இருக்கிறார். அதே கிராமத்தில், 'முட்டை' ரவி என்ற ஆபத்தான ரவுடியும் அவனது சகோதரன் ராஜாவும் வசித்து வந்தனர். சிறு வயதில், ஒரு ரவுடி அவனின் தாத்தாவின் முட்டைக் கடைக்கு வந்து மிரட்டினான். அதனால் ரவி, அந்த ரவுடியின் முகத்தின் மீது அமிலம் உள்ள முட்டையை வீசி அவனைக் கொன்றான். இதன் காரணமாகவே அவனுக்கு 'முட்டை' ரவி என்ற பெயர் ஏற்பட்டது. மலர்ச் சந்தையில் ரவி மக்களை மிரட்டுவதை நேரில் கண்ட வாஸ்கோடகாமாவின் தந்தை, அநீதிக்கு எதிராகக் கிளர்ந்தெழக் கூடாது என்றும், அதற்குப் பதிலாக ஒரு அரசு வேலையைப் பெற்றுக்கொள்ள வேண்டும் என்றும் வாஸ்கோவிற்கு அறிவுறுத்துகிறார்.

அன்னபூர்ணி தன் தந்தை சண்முகம் மற்றும் இரண்டு சகோதரிகளான கண்ணபூர்ணி, வண்ணபூர்ணி ஆகியோருடன் வசித்து வருகிறாள். அவர்கள் தங்கள் குடும்பத்திற்குச் சொந்தமான ஒரு இனிப்புக் கடையில் வேலை செய்கிறனர். ஒரு நாள், அவள் ஒரு தேர்வுக்குச் செல்கிறாள், ஆனால் தனது நுழைவுச் சீட்டை மறந்துவிடுகிறாள். வாஸ்கோடகமா, அவள் வீட்டிற்குச் சென்று நுழைவுச் சீட்டைப் பெற உதவுகிறார். அவள் தனது வேலைவாய்ப்புக் கோப்பைக் கொடுக்கத் தவறியதால், வாஸ்கோடகாமா அவளை திட்டுகிறார். வாஸ்கோடகமாவும் அவரின் தந்தையும் அரசு வேலை ஒன்றுக்காக ரவியைச் சந்திக்கச் செல்கின்றனர். ஆனால் வாஸ்கோடகமாவின் நண்பர் ஒருவர் அவர்களைச் சந்திக்க வேண்டாம் என்று வற்புறுத்த, அவர்கள் அங்கிருந்து புறப்படுகின்றனர்.

விரைவில், வாஸ்கோடகமா அன்னபூர்ணியைக் காதலிக்கத் தொடங்குகிறார். ஒரு நாள், வாஸ்கோடகாமா சந்துருவின் தந்தையைத் தனது வயலுக்கு அழைத்துச் செல்கிறார். சுமதியைத் தங்களுக்கு மருமகளாக ஆக்க விரும்புவதாக அவரிடம் கூறுகிறார். பின்னர், ரவியின் அடியாட்கள் அவரைக் கத்தியால் குத்துகின்றனர். இறுதியில் 'முட்டை' ரவி அவரை வெட்டிக் கொல்கிறான். காவல்துறையினர் வாஸ்கோடகமாவை அவமதிக்கின்றனர். அதற்குப் பதிலளிக்கும் வாஸ்கோடகாமா, 'முட்டை' ரவிதான் அந்தக் கொலைகாரன் என்று கூறுகிறார். ஆவணங்களில் கையெழுத்திட சந்துருவின் தந்தை மறுத்ததாலேயே தான் அவரைக் கொன்றுவிட்டதாக ரவி சட்டமன்ற உறுப்பினரிடம் விளக்குகிறான்.

சில நாட்களுக்குப் பிறகு, சந்துருவின் குடும்பத்தினர் சுமதியைப் பெண் கேட்டு வருகிறனர். சுமதியும் முருகபாண்டியும் இந்தத் திருமணத்துக்கு ஒப்புக் கொள்கின்றனர். வாஸ்கோடகாமா உணர்ச்சிப் பெருக்குடன் சந்துருவைக் கட்டி அணைக்கிறார். சுமதிக்கும் சந்துருவுக்கும் நிச்சயதார்த்தம் நடக்கிறது. வாஸ்கோடகாமாவின் நண்பர்கள் பேருந்து நிலையத்திற்கு வரும்போது, அவர்கள் ஒரு லாரி ஓட்டுநருடன் வாக்குவாதம் செய்கிறனர். அந்த லாரியின் உரிமையாளர் 'முட்டை' ரவியை அழைத்து வந்து வாஸ்கோடகாமாவின் நண்பர்களை அடிக்கிறார். அதனால் வாஸ்கோடகாமா அங்கு வந்து ரவியை அடிக்கிறார். இதனால் ரவி அவமானமடைகிறான். முருகபாண்டி ரவியுடன் சமரசம் செய்து பிரச்சனையைத் தீர்க்க முயற்சிக்கிறார். ஆனால் ரவி அவரை அறைந்துவிடுகிறான். முருகபாண்டி தன் மகனைப் பாதுகாப்பதற்காக, அவரை தன் மகளின் திருமண நிகழ்விலே கலந்து கொள்ள இயலாமல் வெளியே அனுப்பிவிடுகிறார்.

தற்போது, திருச்சிராப்பள்ளிக்கு அருகிலுள்ள ஒரு தங்கும் விடுதியில் ரவியால் ஏற்பாடு அனுப்பட்ட ஒரு ரவுடியால் ஏற்பாடு செய்யப்பட்ட ஒரு அடியாளால் கத்தியால் குத்தப்பட்டுத் தாக்கப்படுகிறார். பின்னர், திண்டுக்கல் தொடருந்து நிலையத்தில் வாஸ்கோடகாமா ஒரு இரயிலில் ஏறுகிறார். வாஸ்கோடகாமா உறங்கச் செல்கிறார்; அதன்பின், அந்தத் தங்கும் விடுதி நிகழ்வுக்குப் பிறகு நடந்த நிகழ்வுகளை விவரிக்கிறார்.

வாஸ்கோடகாமா அந்தக் காயத்திலிருந்து குணமடைகிறார். 'முட்டை' ரவி, ச.ம.உ. ஆலமரத்தானிடம் உதவியாளராகப் பணிபுரிகிறான். ஆலமரத்தான் திடீரென மாரடைப்பால் இறந்துவிடுகிறார், ரவி அவருக்குச் சேர வேண்டிய பணத்தை வசூலிக்கிறார். அந்தப் பணத்தை முதலமைச்சரிடம் கொடுத்து ச.ம.உ ஆகிறான். அதன் பிறகு ரவியின் ஆட்டம் மேலும் அதிகரிக்கிறது. இந்நிலையை வாஸ்கோடகாமா எவ்வாறு கடந்து வருகிறார். என்பதும் ரவியை என்ன செய்தார் என்பதுமே படத்தின் முடவு ஆகும்.

## வெளியீடு

### திரையரங்கில்

இப்படம் 2022 திசம்பர் 2 அன்று திரையரங்குகளில் வெளியானது.

### வீட்டு ஊடகம்

திரையரங்கு வெளியீட்டுக்குப் பிந்தைய மேலதிக ஊடக உரிமையை நெற்ஃபிளிக்சு , சன் நெக்ட்ஸ் ஆகியவை வாங்கின. இந்தத் திரைப்படம் 2022 திசம்பர் 30 அன்று சன் என்எக்ஸ்டியில் வெளியிட திட்டமிடப்பட்டது

## குறிப்புகள்

## மேற்கோள்கள்